จังหวัดแพร่ วัดพระธาตุช่อแฮ พระอารามหลวง ร่วมกับเทศบาลตำบลช่อแฮ จัดงาน “ประเพณีตักบาตรเทโวโรหณะ”
จังหวัดแพร่ วัดพระธาตุช่อแฮ พระอารามหลวง ร่วมกับเทศบาลตำบลช่อแฮ จัดงาน “ประเพณีตักบาตรเทโวโรหณะ”        ที่วัดพระธาตุช่อแฮ พระอารามหลวง ตำบลช่อแฮ อำเภอเมืองแพร่ จังหวัดแพร่ พระโกศัยเจติยารักษ์ รองเจ้าคณะจังหวัดแพร่ เจ้าอาวาสวัดพระธาตุช่อแฮ พระอารามหลวง พร้อมด้วยนายโชคดี อมรวัฒน์ รองผู้ว่าราชการจังหวัดแพร่ พุทธศาสนิกชนชาวแพร่ทุกหมู่เหล่า พร้อมใจกันสืบสานประเพณี “ตักบาตรเทโวโรหณะ” ประจำปี 2562 ทางวัดพระธาตุช่อแฮ พระอารามหลวง ร่วมกับ เทศบาลตำบลช่อแฮ สภาวัฒนธรรมตำบลช่อแฮและตำบลป่าแดง จัดขึ้น เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสืบสานประเพณีอันดีงามในการทำบุญหลังจากวันออกพรรษาแล้ว        โดยมีขบวนพระภิกษุสงฆ์ เคลื่อนขบวนจากซุ้มศรีวิชัย วัดพระธาตุช่อแฮ พระอารามหลวง เดินลงบันไดสิงห์ 94 ขั้น โดยสมมุติเป็น "สิริมหามายากุตาคาร” สถานที่พระพุทธเจ้าทรงเทศนาโปรดพระพุทธมารดา แล้วเสด็จกลับสู่โลกมนุษย์ ลงบันได 449 ขั้น นำด้วยพระพุทธรูปปางเปิดโลก เปรียบเสมือนพระพุทธเจ้าเสด็จจากดาวดึงส์ ลงมารับบิณฑบาตข้าวสารอาหารแห้ง จากส่วนราชการ พ่อค้า ประชาชน และนักเรียน เพื่อถวายเป็นพุทธบูชาแด่สมเด็จพระสัมมาสัมพุทธเจ้า        นอกจากนี้ ยังมีขบวนแห่เครื่องสักการะ ขบวนฟ้อนอย่างสวยงาม พร้อมด้วยขบวนผีขบวนเปรต ที่ทำให้คนมีจิตสำนึกในบาป บุญ คุณ โทษ ออกมาขอส่วนบุญ#จังหวัดแพร่ #วัดพระธาตุช่อแฮ #ตักบาตรเทโว #สำนักข่าวกรมประชาสัมพันธ์ #NNT #ILOVETHAILAND